Corsaren, 1842-11-25
Folkefest i Fredriksborg (efter "Dagen"). Under Hs. M. Kongens Ophold paa Fredriksborg samlede en talrig Skare af Hillerøds Jndvaanere sig i Søndags hos Gjæstgiver Brummerstedt, hvorfra de med Fakler droge op til Slottet og afsang en Sang til Melodien: "Manden med Glas i Haand"; hvorpaa de droge tilbage til Gjæstgiver Brummerstedt og førte det til Munden. - De Artikler, hvorfor Morthensen af Hof- og Stadsretten blev dømt i Statsfængsel - hvilken Dom nu af Høiesteret er bleven forandret til en Mulct - "findes" siger Dagen, i Corsaren Nr. 65. - Leder, saa skulle I "finde" dem - hos Politiet. - "Dagen" undrer sig i sit Nr. 317 over, at Publicum ikke længere vil gaae i Hoftheatret, da dog dette er blevet saa smagfuldt udstyret med gyldne Forziringer o. desl. "Dagen" glemmer reent, at Hoftheatret vel er blevet forgyldt, men at Forgyldningen er gaaet af Jtalienerne. - Da Studenterne i Torsdags trak Fru Heiberg hjem fra Theatret, kom der saa Mange til Skade, at Veterinairskolen ikke kunne rumme dem Alle. NB. - Vi vilde gjerne fortælle, at det egenlig var Russer, der trak, hvis vi ikke risikerede derved at fornærme "mægtige i Venskab med vor Regering staaende Magter." - Den Jdee, som laa til Grund for Trækningen, er opstaaet deels paa de philosophiske Forelæsninger deels i vedkommende Trækkeres Hjerne. Denne Jdee var: at vise Fru Heiberg, at de ved at see hendes mesterlige Spil vare blevne saa slaaede af Overrastelse, at de vare blevne - Umælende. - En talrig, velordnet Skare bragte Tirsdagaften Fru Heiberg et Fakkeltog. - Vi begribe nu, hvor den hemmelige Drivefjeder til Trækningen stikker. Foran for sine Riddere lod jo Gottfred af Bouillon Petrus Eremita og hans Mænd drage afsted. - Prof. Heiberg har i fine sidste "Jntelligensblade" til den yderste Evidens godtgjort, at "morsom" indtager en høiere Rang end pinteressant?. J Overeensstemmelse hermed erklære vi os beredte til, istedetfor som tidligere at kalde Hr. Professoren en interessant Mand, nu at kalde ham en morsom Mand. - Man har forespurgt hos os om, hvad det Navn, Hr. Prof. Sibbern har givet sit forventede med tre Subskribenter forsynede Tidsskrift ("Dilaiosyne") egenlig betyder. Vi indrømme, at dette, ligesom hvad Hr. Professoren ellers skriver, kan være vanskeligt at fortolke; men ved Hjælp af gode philologiske Kundskaber driste vi os dog til at indlade os derpaa. - Ordet er sammensat, men dog ikke saa compliceret som en af Hr. Professorens Perioder, jal det bestaaer endog kun af to Ord. Det ene, Ditaio, er det græste denator, det Retfærdige, Retfærdigheden. Det andet er det tydske "Sühnen" ɔː Bod, Sonoffer. Det Hele betyder, at Professor Sibberns Tidsskrift skal falde som et Offer for Retfærdigheden. - Der har været en lille Uenighed mellem Kjøbenhavns Borgerrepræsentanter og Politidirecteuren angaaende den forøgede Udgift, som Politikassen imod Forventning har havt, og hvorover de Førstnævnte intet specificeret Regnskab have erholdt. Vi finde det urimeligt, at man vil genere sig ved at sige reent ud, at det er Pakhuusleie, hvorfra dette stammer. Hvor meget troer man ikke, der medgaaer til at opbevare og udlufte alle de beslagte Blade? Meer, end man skulde troe. - Jmellem "Dagens" Feuilleton og "Figaro" er sluttet en Accord eller Overeenskomst, der gaaer ud paa, at det tillades dem at benytte hinandens Artikler, dog kun vexelviis, saaledes: at "Figaro" optager en Artikel af Feuilletonden, men ikke maa optage en paany, før Feuilletonden har optaget en af "Figaro". Overeenskomsten er allerede traadt i Kraft, idet "Figaro" af Feuilleton'en har optaget "Stanislaus Stasie" og sidstnævnte af Figaro "Fyrsten af Viften". Hvem der vinder derved, er de tydske og franske Blade, de blive nu saa meget mindre plukkede, idet de to ædle Blade for Occonomiens Skyld flytte sammen.